40 लोगों की आंखों का ऑपरेशन बेड 10 ही, गैलरी में बैठे रहे कई
भ्रमणशीलचिकित्सा इकाई जयपुर की ओर से मंगलवार को अटरू में चिकित्सा शिविर लगाया गया। इसमें आंखों के ऑपरेशन के लिए मरीजों को जिला अस्पताल के ऑपरेशन थिएटर लाया गया। अॉपरेशन के बाद मरीजों को बेड नहीं मिलने से गैलरी में जमीन पर बैठना और लेटना पड़ा, तो एक ही बेड पर दो-दो मरीज भर्ती किए गए।
शिविर में ऑपरेशन योग्य रोगियों को चिह्नित किया गया। वहां से 40 मरीजों को नेत्र ऑपरेशन के लिए जिला अस्पताल लाया गया। यहां सुबह 10 से दोपहर दो बजे तक ऑपरेशन किए गए। ऑपरेशन के बाद बाहर से आए रोगियों को पहले नेत्र वार्ड में भर्ती किया गया। वहां 10 बेड होने से कुछ ही देर में वार्ड फुल हो गया। इसके बाद एक बैड पर दो मरीजों को लिटाया गया। वहीं मेडिकल वार्ड की गैलरी में एक ही बैड पर तीन-तीन मरीज भर्ती किए गए। यहां भी जगह नहीं मिलने पर आईसीयू की गैलरी में जमीन पर ही मरीजों को लिटा दिया गया। कई मरीजाें को ऑपरेशन के बाद भी जमीन पर बिठा दिया गया। दोपहर करीब दो बजे ऑपरेशन खत्म होने पर सभी को बसों से अटरू में शिविर स्थल पर भेजा गया।
मरीजोंको सिर्फ ऑपरेशन के लिए लाए: प्रभारी
जिलाअस्पताल नेत्र विभाग प्रभारी डॉ. एसके मालव ने बताया कि जिला अस्पताल नेत्र वार्ड में सिर्फ 10 बेड लगे हैं। अटरू में शिविर आयोजित किया गया है। वहां से मरीजों को जिला अस्पताल में सिर्फ ऑपरेशन करने लाया गया था। सुबह 10 से 2 बजे तक ऑपरेशन किए गए। एक-दो मरीजों को वहां से वापस नहीं भेजा जा सकता था। इसलिए वार्ड अन्य स्थान पर उपलब्धता के अनुसार उनको रोका गया। दोपहर दो बजे सभी को रवाना कर दिया है। इनमें से कोई मरीज जिला अस्पताल में भर्ती ही नहीं हुआ है। शिविर आयोजकों ने सिर्फ ऑपरेशन थिएटर मांगा था, जो उपलब्ध करवाया गया है।
^मैंविभागीय काम से बाहर हूं। नेत्र विभाग प्रभारी को सभी व्यवस्थाओं की जिम्मेदारी थी। फिर भी व्यवस्था में कहीं कोई कमी रही है, तो मामले को दिखवाकर आवश्यक कार्रवाई करेंगे। डॉ.संपतराज नागर, पीएमओ
बारां. आईसीयू की गैलरी में ही ऑपरेशन के बाद मरीजों को बिठाया गया।
hin_Deva hin_Deva hin_Deva hin_Deva hin_Deva hin_Deva hin_Deva